**Fejér Megyei Önkormányzat Közgyűlésének**

**124/2016. (VI.30.) önkormányzati határozata**

**tagi kölcsönnel kapcsolatos tájékoztató tudomásulvételéről**

A Fejér Megyei Közgyűlés megtárgyalta a Fejér Megyei Önkormányzat 2016. évi költségvetéséről szóló 1/2016. (I. 29.) önkormányzati rendeletének módosítására vonatkozó előterjesztésben foglaltakat, és az alábbi határozatot hozta.

1. A Közgyűlés tudomásul veszi a Közgyűlés Elnökének tájékoztatóját az Albensis Nonprofit Kft. részére az április havi bérköltségek finanszírozása érdekében nyújtott tagi kölcsön tekintetében.
2. A Közgyűlés felhatalmazza Elnökét a megkötött tagi kölcsön szerződés módosítására akként, hogy a kölcsön összegét az Albensis Nonprofit Kft. – a feladatellátás finanszírozására biztosított megelőlegezési összeg helyett – a saját bevétele terhére fizesse vissza, a bevételnek a Kft. számlájára történő megérkezését követő 5 napon belül, minden más költséget megelőzve, ha szükséges részletekben, de legkésőbb 2016. december 31-ig történő teljes törlesztéssel.

Felelős: Dr. Molnár Krisztián

 a Közgyűlés elnöke

Határidő: soron kívül

Székesfehérvár, 2016. június 30.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

kivonat hiteléül: